कायेन

कायेन ( फ्रांसीसी उच्चारण: [kajɛn]) , दक्षिण अमेरिका में स्थित फ्रांस के एक विभाग एवं समुद्र पार के क्षेत्र फ्रेंच गुयाना की राजधानी है। शहर अटलांटिक तट पर कायेन नदी के मुहाने पर एक भूतपूर्व द्वीप पर खड़ा है। शहर के आदर्श वाक्य है "फर्ट ऑरम इंडस्टरिया" जिसका अर्थ है "कर्म धन लाता है।" 2012 की जनगणना के अनुसार, वहाँ के महानगरीय क्षेत्र ( INSEE द्वारा परिभाषित रूप के अनुसार) में 121,308 निवासी थे, जिनमें से 55,198 केयेन समुचित शहर (कम्यून) में रहते थे।